ការសម្ភាសន៍របស់បងប្រុស គង់ ថុល

ធ្វើឡើងនៅភូមិបឹងសាឡាង សង្គាត់ ឬស្សីកែវ ខ័ណ្ឌ ឬស្សីកែវ ភ្នំពេញ

ធ្វើឡើងនៅថ្ងៃទី ១០ ខែ ០៥ ឆ្នាំ ២០១៨

ក៖ អ្នកសម្ភាសន៍មានឈ្មោះថា រត្ន ពិសី ខ៖ អ្នកដែរគេត្រូវសម្ភាសន៍មានឈ្មោះថា គុង ថុល

ការសម្ភាសន៍ជីវប្រវត្តិសង្ខេបរបស់បងប្រុស​ គុង ថុល

ក៖ ជាដំបូងខ្ញុំសូមជំរាប់សួរបងប្រុសខ្ញុំបាទឈ្មោះថា រត្ន ពិសីហើយដោយសូមអនុញ្ញាតបងប្រុសធ្វើការសម្ភាសន៍ជីវប្រវត្តិរបស់បងប្រុស។ហើយខ្ញុំធ្វើឡើងដោយសាកលវិទ្យាល័យមួយដែលមានឈ្មោះថាសាកលវិទ្យាល័យ “ B Y U “ ដែរមានទីតាំងនៅសហរដ្ឋអាមេរិចបងប្រុសហើយដើម្បីថែរក្សាជីវប្រវត្តិរបស់បងប្រុសហើយដើម្បីថែរក្សាជីវប្រវត្តិរបស់ដូនតារបស់បងប្រុស។ហើយទុកឲ្យកូនចៅជំនាន់ក្រោយបានស្ដាប់ថាអ្នកជំនាន់មុនមានការលំបាកហើយបានឆ្លងកាត់ឧបសគ្គអ្វីខ្លះនៅក្នុងជីវិតរបស់ពួកគាត់អញ្ជឹងបងប្រុសហើយខ្ញុំធ្វើឡើងនៅថ្ងៃទី ១០ ខែ ០៥ ឆ្នាំ ២០១៨​ ។ហើយអញ្ជឹងអត់ទោសបងនៅគេហៅភូមិអីគេដែរបងប្រុស?

ខ៖ ចឹងនិយាយពីស្រុកកំណើតមែន?

ក៖ នៅនិងបងនៅភូមិអីអញ្ជឹងបង។

ខ៖ ហើយចង់និយាយពីស្រុកកំណើតម៉ងទៅ។

ក៖ អត់ទេបងនៅនិងម៉ងបង។

ខ៖ ហើយបើនិយាយពីឥឡូវវាពិបាកបន្ដិចបើយើងពីដើមមកវិញវាស្រួលបន្ដិច។

ក៖ បាទ!

ខ៖ ហើយបើយើងនិយាយពីស្រុកកំណើតមកវិញអញ្ជឹងណាស់។

ក៖ បាទ! ហើយអញ្ជឹងបងស្រុកកំណើតនៅណាវិញបង។

ខ៖ ខ្ញុំនៅកំពង់ចាម។

ក៖ បាទ! ហើយអញ្ជឹងនៅភូមិអីគេដែរបង?

ខ៖ នៅឯភូមិជំទាវជំក្រប ឃុំ រំចេក ស្រុក កំពង់សៀម ខេត្ត កំពង់ចាម ។

ក៖ បាទ! បងអ្នកស្រុក កំពង់ចាមបងណោះ។ហើយអញ្ជឹងបងនៅបច្ចុប្បន្ននិងនៅភូមិអីដែរបង?

ខ៖ ខ្ញុំនៅបច្ចុប្បន្ននិងគេហៅបឹងសាឡាង ខ័ណ្ឌ ឬស្សីកែវ ភ្នំពេញ។

ក៖ ហើយអញ្ជឹងបងមានឈ្មោះអីគេដែរបង?

ខ៖ ខ្ញុំឈ្មោះគង់ ថុល ។

ក៖ ហើយអញ្ជឹងបងមានអាយុប៉ុន្មានដែរបងប្រុស?

ខ៖ ខ្ញុំមានអាយុ៤១ឆ្នាំ។

ក៖ បាទ! ហើយអញ្ជឹងបង៤១ឆ្នាំថ្មីនិងបងប្រុស។ហើយអញ្ជឹងបងមានចាំថ្ងៃ ខែ ឆ្នាំកំណើតរបស់បងប្រុសទេ?

ខ៖ ខ្ញុំអត់ចាំថ្ងៃ ខែទេតែខ្ញុំចាំឆ្នាំ១៩៧៨និង។

ក៖ បាទ! បងកើតនៅឆ្នាំ១៩៧៨បង។

ខ៖ បាទ!

ក៖ ហើយអញ្ជឹងទីកន្លែងកំណើតរបស់បងនៅឯណា?

ខ៖ បើទីកំណើតនិងនៅភូមិជំទាវជំក្របនិង។

ក៖ បាទ! បងកំណើតនៅនិងម៉ង។ហើយអញ្ជឹងបងមានឈ្មោះហៅក្រៅទេបង?

ខ៖ ហើយបើគេហៅក្រៅនិងបើនៅស្រុកនិងហើយបើនៅភ្នំពេញនិងគេហៅគ្រូក្មេងៗហើយគ្រូថ្នាំខ្មែរៗហើយបើគេអ្នកស្គាល់ជិតដិតបានគេហៅឈ្មោះចំថុលៗអញ្ជឹងណាស់។

ក៖ បាទ!

ខ៖ ហើយខ្ញុំនៅស្រុកកំណើតខ្ញុំនិងខ្ញុំបង្កើតតាំងពីសូន្យមកហើយខ្ញុំបែកពីឪពុកខ្ញុំហើយឪពុកខ្ញុំទៅបាត់ទៅណាស់។

ក៖ បាទ !ៗ

ខ៖ ហើយបាត់ប្រហែលជា១៦ឆ្នាំបាត់ចោលខ្ញុំ។

ក៖ បាទ!

ខ៖ គាត់ទៅបាត់១៦ឆ្នាំហើយពេលបានមកជួបខ្ញុំប្រហែលជា៤ទៅ១០គាត់បានស្លាប់ចោលខ្ញុំទៅ។

ក៖​បាទ!

ខ៖ បើប្រហែលជាឥឡូវនិងប្រហែល៤ទៅ១០ឆ្នាំហើយ។

ក៖ បាទ!

ខ៖ ហើយដល់ពេលអញ្ជឹងទៅខ្ញុំពិបាកណាស់ហើយខ្ញុំកាលដើរប្រកបមុខរបរដើរដកក្រហ្អាវឈូកបេះឈូកអញ្ជឹងទៅណាស់។

ក៖ បាទ!

ខ៖ ហើយដើរទៅបេះត្រកួនទៅហើយពេលនិងគ្មានមុខរបរអីរកទេកាលនិងនោះ។

ក៖ បាទ! ហើយអញ្ជឹងបងបើនិយាយពីឆ្នាំខែ្មរយើងនិងបងកើតឆ្នាំអីគេដែរបង?

ខ៖ ឆ្នាំខ្មែរនិងខ្ញុំកើតក្រោយចូលឆ្នាំខ្មែរនិងខែ​០២។

ក៖ ដូចឆ្នាំខ្មែរយើងបង។

ខ៖ ឆ្នាំខ្មែរយើងនិង។

ក៖ បាទ! ដូចជា ជូត ឆ្លូវ​ ខាល​ ថោ​ អញ្ជឹងបង?

ខ៖ ហើយអានឹងប្រហែលជាអរនិយាយរឿងឆ្នាំខ្មែរ។

ក៖ បាទ!

ខ៖ ឆ្នាំខ្មែរដូចជាឆ្នាំ មមីរ ។

ក៖ អរបងឆ្នាំ មមីរបង។

ខ៖ បាទ!

ក៖ ហើយអញ្ជឹងបងប្អូនបង្កើតរបស់បងមានប៉ុន្មាននាក់ដែរបង?

ខ៖ បងប្អូនខ្ញុំមានប្រាំមួយនាក់។

ក៖ អរ​ប្រាំមួយបងណោះ។

ខ៖ បាទ!

ក៖ ហើយប្រុសប៉ុន្មានស្រីប៉ុន្មានដែរបង?

ខ៖ អូរ​បងប្អូនខ្ញុំប្រាំនាក់។

ក៖ ប្រាំនាក់។

ខ៖ ហើយស្លាប់ម្នាក់នៅសល់តែបួនទេ។

ក៖ បាទ! ហើយស្រីប៉ុន្មានប្រុសប៉ុន្មានដែរបង?

ខ៖ ស្រីតែមួយតា។

ក៖ ហើយអញ្ជឹងប្រុសបីបងណោះ។

ខ៖ បាទ!

ក៖ ហើយអ្នកដែរស្លាប់និងស្រីក៏ប្រុសដែរបង?

ខ៖ អ្នកដែរស្លាប់និងប្រុស។

ក៖ ហើយអញ្ជឹងបងប្អូនបងប្រុសបីស្រីមួយណាបងណោះ។ហើយអ្នកដែរស្លាប់និងប្រុសក៏ស្រីបង?

ខ៖ ប្រុស។

ក៖ ហើយគាត់ស្លាប់បានប៉ុន្មានឆ្នាំហើយបង?

ខ៖ គាត់ស្លាប់តាំងពីឆ្នាំ១៩៩៤។

ក៖ អរគាត់ស្លាប់១៩៩៤ហើយអញ្ជឹងគាត់ស្លាប់ដោយសារអីដែរបង?

ខ៖ គាត់ដោយសារហើយបើនិយាយឲ្យចង់ទៅគេហៅជម្ងឺគ្រុនឈាម។

ក៖ អរជម្ងឺគ្រុនឈាមជំនាន់និង។

ខ៖​ អត់មានពេទ្យហើយអត់សូវមានពេទ្យពូកែព្យាបាលនិង។

ក៖ បាទ! ហើយអញ្ជឹងបងមានចាំថាបងជាកូនទីប៉ុន្មានដែរបង?

ខ៖ ខ្ញុំកូនទីពីរ។

ក៖ បាទ! បងកូនទីពីរ។ហើយអញ្ជឹងបងប្រុសរបស់បងមានឈ្មោះអីគេដែរបង?

ខ៖ គាត់នៅឈ្មោះ ថុយ។

ក៖ គាត់ឈ្មោះ ថុយ​។គាត់អត់នៅនិងទេបងឬគាត់នៅស្រុកកំណើតបង។

ខ៖ គាត់នៅឯជ្រាយចង្វា។

ក៖ អរគាត់នៅជ្រាយចង្វា។

ខ៖​ បាទ!

ក៖ ហើយអញ្ជឹងប្អូនប្រុសបងបន្ទាប់ពីបងមានឈ្មោះអីគេដែរបង?

ខ៖ ប្អូនប្រុសខ្ញុំបន្ទាប់ពីខ្ញុំនិងគាត់ស្លាប់និងមែន។

ក៖ អត់បន្ទាប់ពីបង។

ខ៖ អរស្រី។

ក៖ ហើយគាត់មានឈ្មោះអីគេដែរបង?

ខ៖ ឈ្មោះ ខេង។

ក៖ អរឈ្មោះ ខេង។ហើយអញ្ជឹងបន្ទាប់មកទៀតបង?

ខ៖ ឈ្មោះ​ ខៀង។

ក៖ ហើយអញ្ជឹងអ្នកស្លាប់និងមានឈ្មោះអីគេដែរបង?

ខ៖ អ្នកស្លាប់និងឈ្មោះ ថុង ។

ក៖ បាទ! អ្នកស្លាប់និងមានឈ្មោះ ថុង។ហើយអញ្ជឹងគាត់ដែរស្លាប់និងគាត់ទីប៉ុន្មានដែរបង?

ខ៖ ទីបី។

ក៖ អរទីបីបន្ទាប់ពីបង។

ខ៖ និងហើយៗ​។

ក៖ ហើយអញ្ជឹងបងមានចាំសាច់រឿងបងជាមួយពួកគាត់ទេបង?ដូចថាធ្លាប់ធ្វើអីជាមួយគា្នហើយធ្លាប់ពិបាកជាមួយគ្នាអីអញ្ជឹងណាស់។

ខ៖ អរបើនិយាយពីប្រវត្តិបើកាលពីនៅក្មេងនិងខ្ញុំពិបាកជាមួយគាត់ណាស់ដូចថាម្ដាយខ្ញុំគាត់ដូចបេះល្ហុងទៅលក់នៅផ្សារនិងទៅអញ្ជឹងណាស់ហើយខ្ញុំជាមួយពួកគាត់នាំគ្នាទៅដកក្រហ្អាវឈូកអញ្ជឹងណាស់បេះត្រកូនហើយបេះប្រលិតយកមកអញ្ជឹងណាស់បើខាងនិងវាអត់មានមុចរបរអីរកអញ្ជឹងណាស់មានតែប្រើកម្លាំងធ្វើស្រែប្រាំងអញ្ជឹងទៅ។

ក៖ បាទ! ទៅធ្វើស្រែប្រាំងអញ្ជឹងទៅ។

ខ៖ បាទ! ហើយស្រែធ្វើចំការនិងហើយដាំឈូកហើយមកដល់បច្ចុប្បន្ននិងក៏មានគេដាំឈូកដែរហើយអត់ថាមានមុខរបរណារកទេ។

ក៖ បាទ! ហើយអញ្ជឹងធ្លាប់កំសត់ជាមួយគ្នាហើយធ្លាប់លំបាកជាមួយគ្នាអញ្ជឹងទៅបងប្រុស?

ខ៖ បាទ! ហើយវានៅស្រុករាល់ថ្ងៃនិងហើយបើរាល់ថ្ងៃនិងបើនៅភ្នំពេញយើងឥឡូវក៏មិនស្រួលដែរ។

ក៖ បាទ!

ខ៖​ បើមកយើងគិតឃើញយើងមកអត់មានលុយមានកាកមកហើយពិបាកណាស់ហើយទម្រមថាបានមូយលក់ថ្នាំអីអញ្ជឹងទៅណាស់។

ក៖ បាទ!

ខ៖ ហើយពីខ្លះយើងមកនិងយើងដកបន្លែ ក្រហ្អាវឈូកអញ្ជឹងមកយកលក់ទៅហើយបានខ្ញុំតស៊ូជាមួយនិងផ្ទះជួលនិងប្រហែលជាបីបួនឆ្នាំ។

ក៖ បាទ! បងបាទ។

ខ៖ បានបីបួនឆ្នាំហើយខ្ញុំចេះតែតស៊ូទៅហើយបានសន្សំលុយបានទិញដីនៅនោះបានមួយកន្លែងទៅហើយតារាល់ថ្ងៃនិងយើងអត់ទាន់មានលុយអញ្ជឹងណាស់ហើយយើងអត់មានលុយធ្វើផ្ទះអីអញ្ជឹងណាស់។

ក៖ បាទ! បង បាទ។

ខ៖ ហើយយើងកុំប្រឹងរកអីខ្លះហើយយើងជំពាក់គេអីខ្លះទៅណាស់។

ក៖ បាទ!

ខ៖ បាទ! ហើយបានដីអីនៅអញ្ជឹងណាស់។

ក៖ បាទ! រាល់ថ្ងៃនិងបើយើងមិនជំពាក់គេមិចបានរបស់បង?

ខ៖ បាទ! ហើយរាល់ថ្ងៃនិងតស៊ូជាមួយផ្ទះជួលនិងហើយរាល់ថ្ងៃនិងលំបាកដែរហើយថ្លៃទឹកថ្លៃភ្លើងហើយស៊ីចាយហើយពេលខ្លះយើងលក់ថ្នាំដាច់អញ្ជឹងទៅ។

ក៖ ហើយយើងបានធូរធារដែរ។

ខ៖ បាទ! ហើយថ្ងៃណាយើងរកបានហើយជួនកាលរកអត់បានអញ្ជឹងទៅណាស់ហើយប្រពន្ធខ្ញុំអត់មានការងារធ្វើទេរាល់ថ្ងៃនិងរោងចក្រនិងគេរំសាយចោលអញ្ជឹងណាស់។

ក៖ បាទ! គេរំសាយរោងចក្រនិងគេមិចបង?

ខ៖ គេរំសាយដូចអត់ដឹងថាថ្ងៃណាគេរើសវិញវាអត់មានការងារធ្វើណាស់។

ក៖ អរគេទុកតែបុគ្គលិតចាស់ៗទេបង។

ខ៖ អត់ទេគាត់បុគ្គលិតគេយូរឆ្នាំដែរនិងដូចថាគេហើយឥឡូវរកការងារធ្វើអត់ទាន់បានហើយពិបាកការងារធ្វើណាស់។

ក៖ បាទ!

ខ៖ ដូចខ្ញុំនេះអញ្ជឹងផុតពីលក់ថ្នាំហើយយើងអត់មានការងារក្រៅធ្វើអញ្ជឹងណាស់។

ក៖ បាទ!

ខ៖ គ្មានការងារណាធ្វើទេរាល់ថ្ងៃនិងហើយការងារយើងត្រូវធ្វើមានតែការងារសំណង់និងហើយនិងការងារក្រៅហើយនិង។

ក៖ បាទ! និងគេហៅការងារក្រៅហើយនិង។

ខ៖ បាទ! ហើយដូចការងារស្រុកខ្មែរមានអីរកមានតែម៉ូតូមួយរត់ឌុបនិងទៅយើងមានមុខរបរអីយើងអត់ចេះអក្សរនិង។

ក៖ បាទ!

ខ៖ ហើយបើយើងបានរៀនពីជំនន់និងមកហើយយើងរៀនអត់បានខ្ពង់ខ្ពស់។

ក៖ បាទ!

ខ៖ ហើយបើសិនយើងមានហើយស្រុកយើងមានសិប្បកម្មអីហើយដូចមានមុខរបរអីរកការងារស្រួលហើយអូនឯងនិង។

ក៖ បាទ!

ខ៖ ហើយតែវាអត់មានហើយអញ្ជឹងប្រាក់ចំនូលរបស់យើងវាពិបាកដែរពិបាកខ្លាំងតែម្ដងនិងហើយរាល់ថ្ងៃយើងគិតមើលទៅថ្លៃផ្ទះថ្លៃទឹកថ្លៃភ្លើងស៊ីចាយហើយផ្ដល់ឲ្យម្ដាយហើយចិញ្ចឹមចៅអីពិបាកណស់។

ក៖ បាទ!

ខ៖ វាគ្មានពេលទេ។

ក៖ បាទ! ហើយអញ្ជឹងពេលបងនៅក្មេងហើយនិងបងប្អូនរបស់បងចូលចិត្តធ្វើអីគេដែរបង?

ខ៖ បើនិយាយចំទៅនៅពីក្មេងបើចូលចិត្តនិងបើនៅស្រុកកំណើតនិងគ្មានអីគ្មានអីទេចូលចិត្តរកស៊ីហើយទៅធ្វើការនិងហើយពេលទំនេរមានអីទៅបឹងទៅបេះស្លឹកឈូកនិងហើយកាលនិងគេអត់ទាន់ប្រើថង់ទេគេប្រើស្លឹកឈូកនិង។

ក៖ បាទ! ហើយទូលមកអញ្ជឹង។

ខ៖​ បាទ! ទូលមកដាក់ក្រមាទូលមកស្លឹកឈូកនិងទៅហើយរៀបស្លឹកឈូកយើងម៉ាសាយនិងទៅដាក់ចាន់និងទៅហើយទៅលក់និងទៅ។

ក៖ បានយកទៅលក់នៅផ្សារបឹងកុកយើងនិងមែនបង។

ខ៖ បាទ!ផ្សារបឹងកុកយើងនិងហើយចេះតែរកបណ្ដើមៗហើយម្ដាយនិងគាត់ចេះតែដឹកបន្លែទៅផ្សារទៅ។

ក៖ បាទ! ហើយអញ្ជឹងពេលនិងអត់ចិញ្ចឹមជ្រូកចិញ្ចឹមទាអីទេបង?

ខ៖ អរបើការចិញ្ចឹមជ្រូកចិញ្ចឹមទានិងយើងចិញ្ចឹមអត់បានព្រោះអីយើងអត់មានបទពិសោធន៍ហើយពិបាករកហើយនិយាយទៅពិបាកគ្រប់សព្វបែបយ៉ាងតែម្ដងនិងម៉ងនិង?

ក៖ បាទ!

ខ៖ ហើយគិតមើលថាខាងនោះទន្លេហើយខាងនេះបឹងអត់ដឹងថារកអី។

ក៖ បាទ! ហើយយើងមើលថាខាងនោះទន្លេហើយខាងនេះបឹង។

ខ៖ បាទ! ហើយដីវាខ្លីយើងដាំអីអត់កើតណាស់។

ក៖ បាទ!

ខ៖ វាដាំអីអត់បាន។

ក៖ ហើយអញ្ជឹងបងដូចខ្ញុំបានលឺថាដីនៅខាងនិងគេដាំថ្នាំបង?

ខ៖ អរគេដាំថ្នាំនិងគេដាំនៅត្រាយម្ខាង។

ក៖ បាទ!

ខ៖ ហើយត្រាយម្ខាងឯណុសហើយនៅខាងហាន់ជ័យគេដាំថ្នាំគេសប្បូរដាំថ្នាំនិងហើយបើឥឡូវនិងគេអត់សូវបានដាំថ្នាំដែរនិង។

ក៖ ហើយនៅនិងគេដាំអីប៉េកគួក។

ខ៖ អរគេដាំប៉េកគួកមកខាងនេះហើយគេដាំថ្នាំនៅខាងនេះដូចថាគេនៅភូមិឃុំនិងវាខុសគ្នា។

ក៖ បាទ!

ខ៖ ហើយដាំដំណាំនិងចប់ហើយវាគ្មានមុខរបរអីនេះហើយតែយើងអត់ដឹងថាទៅរកអីយើងធ្វើការងារដាំនិងតិចតួចទៅណាស់។

ក៖ ហើយអញ្ជឹងបងប្អូនៗបងឥឡូវគាត់រស់នៅឆ្ងាយពីគា្នអស់ហើយបង?

ខ៖ អរបើនិយាយទៅគាត់រស់នៅឆ្ងាយពីគា្នហើយគាត់មានមុខរបរផ្សេងៗគ្នាអស់ហើយអញ្ជឹងណាស់។

ក៖ គាត់មានគ្រួសារអស់ហើយបង?

ខ៖ បាទ! គ្រួសារអស់ហើយតែគាត់មានមុខរបរផ្សេងៗគ្នានិង។

ក៖ បាទ!

ខ៖ ហើយអ្នកខ្លះគេរកស៊ីពីខ្ញុំអញ្ជឹងទៅគេចេះតែមកបានបន្ដិចទៅហើយខ្ញុំចេះតែរកបានពីរបីឆ្នាំអញ្ជឹងទៅហើយពីរនាក់ប្ដីប្រពន្ធចេះតែរកទុកទៅហើយបើឥឡូវបច្ចុប្បន្ននិងឥឡូវវាមាននៅផ្ទះជួលទេហើយកន្លងបានមួយឆ្នាំអីទៀតបានយើងមានផ្ទះខ្លួនឯងបាននៅអញ្ជឹងណាស់ហើយការតស៊ូបើយើងមិនតស៊ូនិងទេវាពិបាកណាស់ហើយយើងធ្វើជាមនុស្សយើងត្រូវមានការ​តស៊ូ។

ក៖ បាទ!

ខ៖ ជួនកាលខ្ញុំមកបន្ទប់និងជួនកាលខ្ញុំមានលុយតែដប់ម៉ឺនទេខ្ញុំមកនៅនិងហើយអ្នកខ្លះគេអត់ជឿរថាយើងមានលុយមួយម៉ឺនលុយខ្មែរទេ។

ក៖ បាទ!

ខ៖ ហើយខ្ញុំនៅសល់លុយមួយម៉ឺននិងហើយកាលខ្ញុំនៅនោះខ្ញុំរកស៊ីខាតអីអញ្ជឹងទៅហើយខ្ញុំមកនេះមកខ្ញុំនៅសល់លុយ១០ម៉ឺននិងទៅហើយចេះតែកក់គេបាន៩ម៉ឺនអីអញ្ជឹងទៅ។

ក៖ បាទ! បងចេះតែតស៊ូទៅបង។

ខ៖ បាទ! ចេះតែតស៊ូអីអញ្ជឹងទៅហើយខំប្រឹងទិញចាន់ហើយឆ្នាំងយកមកដាំទៅ។

ក៖ បាទ!ហើយអញ្ជឹងមុនបង?

ខ៖ កាលមុនគ្មានទេចាន់ឆ្នាំងនិងហើយខ្ញុំមកបានមុខដំបូងខ្ញុំបានសន្សំទិញបានធុងអង្ករហើយធុងអង្ករនិងបែកបាត់ហើយធុងអង្ករនិងហើយបោះចោលទៅក្រៅបាត់ហើយ។

ក៖ បាទ! ហើយអញ្ជឹងបងមានចាំឈ្មោះម្ដាយរបស់បងទេបង?

ខ៖ គាត់មានឈ្មោះ សុផា ។

ក៖ បាទ! ហើយចុះលោកពូឪពុកបង?

ខ៖ ឪពុកខ្ញុំគាត់ស្លាប់បាត់ហើយ។

ក៖ បាទ! ហើយអញ្ជឹងបងមានចាំឈ្មោះគាត់ទេ?

ខ៖​ គាត់និងមានឈ្មោះគង់។

ក៖ គាត់ឈ្មោះ គង់បង។

ខ៖ បាទ!

ក៖ បាទ! ហើយអញ្ជឹងម្ដាយបងមានប្រជ្មនប៉ុន្មានដែរបង?

ខ៖ ឥឡូវគាត់៦៨ឆ្នាំហើយ។

ក៖ បាទ! ឥឡូវគាត់នៅស្រុកនិង។

ខ៖ បាទ! គាត់នៅស្រុក។

ក៖ គាត់នៅផ្ទះធ្វើការតិចតួចទៅ។

ខ៖ គាត់នៅផ្ទះនិងគាត់ចាស់មានអាយុ៥០ទៅ៦០ឆ្នាំហើយនិងគាត់នៅស្រុកស្រែចំការហើយគាត់មានកម្លាំងកំហែងណា។

ក៖ ហើយអញ្ជឹងគាត់ទៅវត្តអីអញ្ជឹងទៅ។

ខ៖ បាទ! គាត់ទៅវត្តរាល់ថ្ងៃនិង។ហើយគាត់មានអាយុច្រើនហើយនិងគាត់មានអាយុតិចណា។

ក៖ បាទ! ហើយអញ្ជឹងបងប៉ារបស់បងគាត់មានប្រជ្មនប៉ុន្មានដែរបង?ពេលដែរគាត់អត់ទាន់ស្លាប់និងបង?

ខ៖ កាលនិងគាត់ហើយបើនិយាយទៅគាត់ដូចគាត់មិនឈឺអីដែរហើយគាត់ចេះតែនិយាយប្រាប់ថារយៈពេលពីរឆ្នាំគាត់ស្លាប់ហើយ។ហើយគាត់ប្រាប់ថាគាត់រស់បានតែពីរឆ្នាំទៀតគាត់ស្លាប់ហើយ។

ក៖ បាទ!ហើយអញ្ជឹងគាត់ដឹងខ្លួនគាត់ដែរបង?

ខ៖ និងហើយគាត់ដឹងហើយដែរនិងហើយគាត់ចេះតែរាប់ថ្ងៃខែគាត់ហើយគាត់រាបបានប្រាំពីរហើយគាត់ថាគាត់នៅសល់តែប្រាំពីរខែទៀតគាត់ស្លាប់ហើយ។

ក៖ បាទ!

ខ៖ ហើយគាត់រាប់បានសល់មួយខែទៀតហើយគាត់រាប់ជាអាទិត្យម្ដង។

ក៖ បាទ!

ខ៖ ហើយគាត់រាប់បានមួយអាទិត្យទៀតហើយគាត់ស្លាប់ទៅ។

ក៖ គាត់ដឹងអញ្ជឹងម៉ងបង។

ខ៖ វាចេះដឹងថាគាត់ហើយចេះតែរាប់ថ្ងៃខែគាត់ម៉ងនិង។

ក៖ ហើយអញ្ជឹងគាត់ចេះមើលមែនបង?

ខ៖ គាត់ដឹងខ្លួនគាត់ហើយបើតាមគេជឿរតាមសាសនា។

ក៖ បាទ!

ខ៖ ហើយតាមគាត់និងគាត់ថាគាត់នៅជំនាន់អាពតនិងគាត់ចាប់ជាតិ។

ក៖ ចាំជាតិ។

ខ៖ ហើយគាត់ដឹងថាគាត់នៅស្រុកណាៗគាត់ចាំ។

ក៖ បាទ!

ខ៖ ហឺៗ

ក៖ គាត់ចាំ។

ខ៖ ហើយនិងគាត់ចាំជាតិហើយគាត់ចេះតែបា្រប់គេរហូតទៅហើយគេអត់ជឿរគាត់ទេហើយដល់ពេលអញ្ជឹងទៅបានជឿរគាត់។ហើយដល់ពេលជិតដល់ថ្ងៃស្លាប់និងគាត់ប្រាប់ហើយគាត់អង្គុយហើយគាត់ថាប្រហែលជាម៉ោងពីរកន្លះនិងគាត់ស្លាប់ហើយ។

ក៖ បាទ!

ខ៖ ហើយយើងអត់ជឿរគាត់ទេ។

ក៖ បាទ! អញ្ជឹងដល់ម៉ោងពីរកន្លះគាត់ស្លាប់មែនបង?

ខ៖ ហើយគាត់ស្លាប់មែនហើយជឿរគាត់ទៅ។

ក៖ ហើយអញ្ជឹងគាត់ដឹងចាំជាតិថាគាត់ស្លាប់នៅម៉ោងពីរកន្លះនិងដែរទៅ។

ខ៖ ហើយជាតិមុខគាត់មិចៗគាត់ប្រាប់ខ្ញុំទាំងអស់និងហើយគ្រាន់និយាយថាពីមុខនិងយើងអត់ជឿរគាត់ហើយអញ្ជឹងយើងអត់ចាំពីសាច់រឿងអត់ដែរមានអញ្ជឹងផងនិង។

ក៖ ហើយអញ្ជឹងបងមានចាំថ្ងៃខែឆ្នាំកំណើតគាត់ទេម្ដាយបងប៉ាបងថាគាត់កើតថ្ងៃណា?

ខ៖ អរខ្ញុំអត់ដឹងខ្ញុំអត់ចាំព្រោះឪពុកខ្ញុំគាត់ទៅបាត់អញ្ជឹងហើយនៅពេលខ្ញុំនៅឆ្ងាយពីគាត់អញ្ជឹងតែបើឲ្យខ្ញុំចាំថាគាត់កើតខ្ញុំអត់ចាំទេហើយបើខ្ញុំជួបមុខគាត់ខ្ញុំចាំ។

ក៖ ហើយអញ្ជឹងបងមានចាំឆ្នាំខ្មែរយើងគាត់ឆ្នាំអីដែរបង?

ខ៖ ហើយបើឆ្នាំខ្មែរម្ដាយខ្ញុំគាត់ឆ្នាំ រកា ។

ក៖ ហើយអញ្ជឹងលោកឪពុកបង?

ខ៖ ឪពុកគាត់ឆ្នាំ មមី ។

ក៖ អរគាត់ឆ្នាំមមីបង។ហើយអញ្ជឹងបងមានដឹងថាគាត់កើតនៅកន្លែងណាទេបង?ហើយស្រុកកំណើតគាត់បងមានចាំទេបងឬគាត់នៅនិងម៉ងបង?

ខ៖ អូរបើឪពុកខ្ញុំគាត់នៅស្រុកជាមួយគ្នានិងហើយពេលគាត់មានម្ដាយខ្ញុំទៅហើយគាត់ទៅស្រុកចំការលើហើយគាត់ស្រុកអែបៗគ្នានិង។

ក៖ អរស្រុកជាប់ៗគ្នា។

ខ៖ និងហើយគាត់នៅស្រុកជាប់ៗគ្នានិង។

ក៖ ហើយអញ្ជឹងបងមានចាំថាពេលដែលលោកឪពុកបងពេលគាត់នៅរស់គាត់ប្រកបមុខរបរអីដើម្បីចិញ្ចឹមបងហើយនិងប្អូនៗបង?

ខ៖ អឺកាលពីគាត់បានត្រលប់មកវិញហើយពេលដែរគាត់បានបែកយើងទៅនិងគាត់បានចិញ្ចឹមយើងទេហើយគាត់តាំងពីខ្ញុំនៅតូចមកហើយពេលនិងខ្ញុំមានអាយុប្រាំពីរឆ្នាំហើយពេលគាត់បានមកវិញនិងគាត់បានចិញ្ចឹមខ្ញុំទេហើយគ្រាន់តែគាត់មានជីវភាពធូរធារដែរ។ហើយគាត់ចេះតែទៅផ្សំថ្នាំទៅមើលជម្ងឺគេនិង។ហើយពេលកន្លងមកគាត់ចេះតែបង្រៀនខ្ញុំហើយខ្ញុំចេះអីទៅហើយខ្ញុំក៏បង្កើតមុខរបរនិងតទៅ។ហើយខ្ញុំបង្កើតមុខរបរសព្វថ្ងៃនិងហើយយើងអត់ចេះហើយយើងថាចេះក៏យើងលក់អត់ដាច់យើងក៏អត់បានថវិកាដែរ។

ក៖ បាទ!

ខ៖​ ហើយយើងក៏មិនអាចបានចិញ្ចឹមជីវិតដែល។

ក៖ បាទ!ហើយបងតើគាត់ជាមនុស្សបែកណាដែលបងគាត់កាត់ឬក៏គាត់ស្លួតដែលបង?

ខ៖ ឪពុកខ្ញុំគាត់កាត់ពិនតែគាត់ចិត្តល្អគាត់ចូលចិត្តនិយាយអីត្រង់។

ក៖ បាទ!អ្នកនិយាយត្រង់ភាគច្រើនគេស្ដាប់មកកាត់ណាស់តាមពិតគាត់មិនសូវកាត់ប៉ុន្មានទេ?

ខ៖ ចរិករបស់គាត់ប្រហែលនឹងខ្ញុំដែលនិយាយអីលឺៗចឹងណាស់។

ក៖ បាទ!ចឹងអ្នកម៉ាក់របស់បងវិញ?

ខ៖ ម្តាយខ្ញុំគាត់អត់មានធ្វើអីទេ។

ក៖ បាទ! អញ្ជឹងអត់ធ្វើស្រែចំការមែនបងកាលណុង?

ខ៖ បាទ! ពេលខ្លះគាត់ទៅធ្វើចំការគាត់នៅក្រោយផ្ទះនិងទៅហើយគាត់បេះឈូកបេះអីអញ្ជឹងណាស់។

ក៖ បាទ! ហើយអញ្ជឹងគាត់ទៅបេះឈូកទៅបង។

ខ៖ បាទ!គាត់បេះឈូកលក់ចឹងទៅ។

ក៖ បាទ!គាត់បេះកាវឈូកចឹងទៅ?

ខ៖ បាទ!គាត់បេះកាវឈូកចឹងទៅហើយកាលពីមុនគាត់ធ្លាប់លក់បន្លែអីចឹងទៅបានមានតាពិននឹងមិខរបរ ស្រុកស្រែចំការពិបាកនិយាយទៅវាពិបាកហើយពេលយើងរកពិបាកចឹងទៅយើងមានកាតស៊ូរហើយបើយើងមានការតស៊ូរយើងអត់ពិបាកទេរាល់ថ្ងៃនឹងទល់តែមានការតស៊ូយើងនិយាយទៅនៅក្នុងសង្គមយើងគឺមានការតស៊ូរបើយើងចង់មានម៉ងវាមិនអាចទេហើយបើយើងថាចាំស្អែកមាននេះគេអោយលុយនោះគេអោយលុយអត់មានទេទល់តែយើងមានជីវិត្តរបស់យើងមានការតស៊ូយើងមានការខ្នាស់ខ្នែងទើបយើងបានជោកជ័យ។

ក៖ បាទ!ចឹងតើបងមានចាំថាសាច់រឿងអ្វីខ្លះជាមួយគាត់ការជូរជត់អ្វីខ្លះណាស់បង?

ខ៖ ការជូរជត់មានច្រើនដូចថាធម្មតាខ្ញុំទៅបឹងខ្ញុំទៅអីចឹងទៅមានដូចថាពេលដែលឃេញភ្លៀងចឹងខ្ញុំនៅបឹងគាត់ចេះតែស្រែកហៅយើងថាកូននៅណាយើងទូលស្លឹកឈូកដក់កាវឈូកអីចឹងទៅគាត់ចេះតែចាំយើងចាំជារៀងរាលថ្ងៃចឹងទៅដល់ទៅគាត់ជួយទូលចឹងទៅមានតាប្អូនខ្ញុំនឹងវានៅស្ទើតូចៗនៅរៀនខ្លះវានៅក្មេងហើយយើងធំខ្ញុំចេះតែប្រឹងទៅខ្ញុំនិយាយទៅម៉ាបងប្អូនខ្ញុំពិបាកជាងគេដោយសារខ្ញុំនិយាយទៅរាប់រងគ្រួសារច្រើនណាស់។

ក៖ បាទ!

ខ៖ វាមិចៗយើងចេះតែរាប់រងគ្រួសារ។

ក៖ បាទ!ណាមួយបងជាមនុស្សប្រុសផង?

ខ៖ បាទ!វាពិបាក។

ក៖ ណាមួយអ្នកម្តាយរបស់បងជាមេម៉ាយផង?

ខ៖ បាទ!ឥឡូវនឹងក៏វានៅមិនទាន់ស្រូលផងពិបាកតែគ្រាន់វាបានមួយចហានៗដែលយើងចេះតែដើរទៅហើយខ្ញុំនៅរាល់ថ្ងៃនឹងម្តាយខ្ញុំគាត់ថាអោយទៅនៅស្រុកវិញទៅតែខ្ញុំមិនដឹងថានៅស្រុកនឹងរកស៊ីអីមានតាដក់កាវឈូកយើងនៅនេះទៅរកបានម៉ាសល់លុយដោយសារខ្ញុំចេះតស៊ូទៅ។

ក៖ បាទ!នៅខេត្តបានតែធ្វើស្រែចំការខ្លះអត់ខ្លះមានទៅ?

ខ៖ ដល់ចឹងទៅខ្ញុំរកបានទៅផ្ទះសំបែង១ឆ្នាំទៀតធ្វើនឹងក៏យើងមែនថាយើងមានលុយទាំងដូលធ្វើដែលយើងខ្ចីគេណាស់។

ក៖ បាទ!យើងធ្វើម្តងទិចៗ?

ខ៖ បាទ!យើងខ្ចីគេចឹងទៅឥឡូវយើងខ្ចីគេ៤ ៥ឆ្នាំចឹងទៅយើងសងគេហើយណាស់យើងធ្វើទៅយើងសន្សំអីខ្លះទៅយើងចំពាក់គេខ្លះទៅណាស់បើយើងអត់ចេះជំពាក់គេយើងរកវាមិនបានយើងមិនជំពាក់គេសម័យឥឡូវមួយណាដែលអត់ជំពាក់គេបើយើងរកអត់ជំពាកគេមានតាយើងរកមួយរសៗទៅយើងចេះជំពាក់គេទៅយើងចេះតែរកបន្ដោះៗទៅវាចេះតែសល់របស់យើងហើយ។

ក៖ បាទ!ចឹងបងមានចាំឈ្មោះលោកតលោកយាយរបស់បងទេ?

ខ៖ លោកតាលោកយាយខ្ញុំនឹងមែន។

ក៖ បាទ!

ខ៖ កាលជំនាន់នឹងខ្ញុំចាំតាគាត់ឈ្មោះសំ។

ក៖ គុងមែងបង?

ខ៖ បាទ!ឪពុកខាងម្តាយខ្ញុំឈ្មោះសំ។

ក៖ បាទ!ហើយចុះលោកយាយបង?

ខ៖ លោកយាយឈ្មោះ ផេន នឹងខាងម្តាយ។

ក៖ បាទ!ចុះលោកឪពុកបងមានចាំទេ?

ខ៖ ខាងឪពុកគាត់មានឈ្មោះ គុត ដល់ពេលលោកយាយខ្ញុំគាត់ឈ្មោះ យាយសាន។

ក៖ បាទ!ចឹងបងមានបានដឹងថាពេលនឹងតើគាត់បងមានបានដឹងថាគាត់កើតឆ្នាំអីទេបងដូចជាឆ្នាំខ្មែរយើងអីណាស់បង?

ខ៖ ខ្ញុំអត់ចាំទេ។

ក៖ បាទ!ចឹងបងអត់ចាំទេបង?

ខ៖ បាទ!ខ្ញុំអត់ចាំទេបើឆ្នាំខ្មែរខ្ញុំស្គាល់ឆ្នាំគាត់នឹងឆ្នាំរោងខាងម្តាយខ្ញុំជីតាខ្ញុំឆ្នាំរោងយាយខ្ញុំឆ្នាំមមីរបាទហើយបើខាងជីតាខ្ញុំមួយទៀតខ្ញុំចាំតាយាយខ្ញុំទេឆ្នាំមមែលបើជីតាខ្ញុំអត់ដឹងថាគាត់ឆ្នាំអីទេព្រោះគាត់ស្លាប់យូរដែលហើយយាយខ្ញុំខាងឪពុកខ្ញុំគាត់ស្លាប់ហើយតែខ្ញុំនៅចាំឈ្មោះគាត់ចាំអាយុគាត់បើជីតាខ្ញុំអត់ចាំទេ។

ក៖ បាទ!ចឹងបងមានសាច់ញ្ញាតិខាងម្តាយអីដែលគាត់រស់នៅក្រៅប្រទេសទេបង?

ខ៖ និយាយទៅអត់មានទេ។

ក៖ អត់មានទេបង?

ខ៖ បាទ!គាត់អត់មានទេ។

ក៖ បាទ!ចឹងនៅថៃអីបងតើមានទេ?

ក៖ អត់មានទេនៅថៃក៏អត់មានដែលនិយាយទៅនៅក្រៅប្រទេសអត់មានទេនៅស្រុកខ្មែរមាន។

ក៖ បាទ!ចឹងបងបើនិយាយពីគូរជីវិត្តរបស់បងវិញណាស់តើប្រពន្ធបងមានឈ្មោះអ្វីដែលបង?

ខ៖ គាត់មានឈ្មោះ ទូត ។

ក៖ បាទ!ចឹងឈ្មោះប្រពន្ធបងមានឈ្មោះ ទូត ចឹងបងតើនៅពេលដែលបងបានរៀបការជាមួយគាត់នឹងតើបងរៀបការតាំងពីឆ្នាំណាដែលបង?

ខ៖ ខ្ញុំរៀបការនឹងនៅឆ្នាំ២០១២។

ក៖ បាទ!ចឹងបងរៀបការជាមួយភរិយាយបងនៅឆ្នាំ២០១២?

ខ៖ ឆ្នាំ២០១២ថ្ងៃស្រុកខ្ញុំចង់ភ្លេចហើយព្រោះយូរហើយចង់១០ឆ្នាំហើយ។

ក៖ បាទ!ចឹងបងថាបងពេលនឹងពេលបងបានជួបបងស្រីនឹងបងរៀបការនឹងតើបងជាអ្នកសំរាច់ដោយខ្លួនឯងឬក៏លោកឪពុកអ្នកម្តាយបងជាអ្នករៀបចំអោយចឹងណាស់បង?

ខ៖ ខ្ញុំស្រលាញ់ដោយខ្លួនឯងទេបានឪពុកម្តាយខ្ញុំគាត់រៀបចំអោយ។

ក៖ បាទ!ដល់ពេលបងស្រលាញ់គ្នាហើយបានពួកគាត់រៀបចំអោយបងទៅ?

ខ៖ បាទ!

ក៖ បាទ!ចឹងបងតើពេលនឹងតើបងជួនចំណងដៃទៅកាន់គាត់ប៉ុន្មានដែលបង?

ខ៖ អត់ទេពេលនឹងគាត់ទៅការគាត់ស្រលាញ់គ្នាដោយចិត្តឯង។

ក៖ អរគាត់ទៅការម៉ងមិចចាំបាត់ចំណងដៃទេគេការគេហៅអ្នកជិតខាងសែនអីចឹងទៅ?

ខ៖ បាទ!

ក៖ បាទ!ចឹងបងអាចប្រាប់ខ្ញុំបានទេថាដំបូងណាស់នៅពេលដែលបងបានស្គាល់ភរិយាយរបស់បងនឹងតើនៅណាដែលបង?

ខ៖ ខ្ញុំជួបគាត់នឹងនៅភ្នំពេញនឹង។

ក៖ បាទ!ចឹងបងស្គាល់គាត់នៅភ្នំពេញគាត់ធ្វើការបង?

ខ៖ បាទ!គាត់ធ្វើការពេលជួបគាត់នឹងមុនដំបូងមិនទាន់មានចិត្តស្រលាញ់គាត់ទេដល់ពេលរៀងយូរយើងមើចិត្តគាត់ទៅបានយូរទៅបានខ្ញុំស្រលាញ់គាត់។

ក៖ បាទ!ចឹងបងតើបងអាចសរសេរភាសាខ្មែរបានច្រើនទេអានអីណាស់បងតើបងអាចបានទេ?

ខ៖ អរភាសាខ្មែរខ្ញុំចេះច្រើនភាសាខ្មែរខ្ញុំចេះអានខ្ញុំរៀនត្រឹមថ្នាក់ទី៨។

ក៖ អរបងរៀនបានថ្នាក់ទី៨ចប់ថ្នាក់ឌីផ្លោមហើយ។

ខ៖ ហើយត្រឹមថា្នក់ទី៨ហើយខ្ញុំឈប់នៅឆ្នាំ៩៤និងទេ។

ក៖ បាទ! ហើយអញ្ជឹងបងឈប់នៅឆ្នាំ៩៤។ហើយអញ្ជឹងបងបើនិយាយពីភាសាបរទេសវិញបងមានចេះដូចជាភាសាវៀតណាម ថៃអីទេបង?

ខ៖ អរនិយាយពីភាសា។

ក៖ បាទ! ដូចអង់គ្លេសអីបង?

ខ៖ បើនិយាយឲ្យចំទៅខ្ញុំហើយជំនាន់និងខ្ញុំរៀនបារាំង។

ក៖ អររៀនបារាំង។

ខ៖ នឹងហើយរៀនបារាំងហើយរៀនបានប៉ុន្មាននិងទៅហើយរៀនដល់ថា្នក់និងទៅហើយកាលពីជំនាន់គេរៀនដែរ ដូច A B C D “ អា ប៊េ សេ ដេ “ ហើយកាលនិងណុងខ្ញុំរៀនក៏មិនសូវបានច្បាស់ដែរនិង។ហើយមិនថារៀនដល់កំពូលទេគ្រាន់តែបានចេះតិចតួចនិង។

ក៖ បាទ! បានតិចតួចនិង។

ខ៖ យើងចេះបានតែពាក្យស្រាលនិងយើងអត់ចេះហើយបើជាភាសាថៃអីហើយខ្ញុំទៅលេងវាបានបួនដប់ថ្ងៃខ្ញុំអាចស្ដាប់វាបានហើយដូចថាផ្លែអីបានភាសារែកៗនិង។

ក៖ បាទ!

ខ៖ ដូចថាយើងអាចស្ដាប់បានអញ្ចឹងណាស់។

ក៖ បាទ!

ខ៖ ហើយគេនិយាយប្រាប់យើងថាដើមស្វាយហៅអីហើយអំពៅហៅអីហើយអីអញ្ជឹងទៅហើយបើភាសាអង់គ្លេសខ្ញុំរៀងពិបាកបន្ដិចហើយបើភាសាថៃបើខ្ញុំបានចូលរៀននិងខ្ញុំអាចចេះភាសានោះ។ហើយដូចថាយើងមានការភ្លេចភ្លែងច្រើនយើងជំនាស់នេះហើយនិង។

ក៖ បាទ!

ខ៖ បើនៅពីក្មេងនិងខ្ញុំរៀនចេះហើយ។

ក៖ បាទ! បើនៅក្មេងនិងបងអាចចេះបង។

ខ៖ ហើយបើភាសាថៃយើងរៀនឥឡូវនិងយើងអត់ទាន់ហួតពេលទេយើងរៀនឥឡូវយើងអាចចេះបានដែរ។

ក៖ បាទ!

ខ៖ ហើយយើងភាសាថៃបើនិយាយឲ្យចំទៅហើយវានិយាយដូចតែខ្មែរយើងដែរនិង។

ក៖ បាទ!

ខ៖ បាទ! ដូចធម្មតាហៅធម្មតាដូចគ្នាដែរនិង។

ក៖ បាទ! ហើយអញ្ជឹងបងបានប្រាប់ខ្ញុំថាបងបានកម្រិតបានត្រឹមថា្នក់ទីប្រាំបីដែរហើយអញ្ជឹងសាលាបងនៅឯណាបង?

ខ៖ នៅនិងដូចថានៅស្រុកនិងតែអូរនិងគេនៅខាងនេះវិញ។

ក៖ អូរ! យើងមកឆ្លងទឹកវិញ។

ខ៖​ វាអត់ឆ្លងទឹកទេវាហួតឡើងទៅលើវិញ។

ក៖ បាទ! ទៅលើវិញ។

ខ៖ គេហៅហាន់ជ័យៗ ។

ក៖ អរ! ហើយអញ្ជឹងសាលានិងមានឈ្មោះអីបង?

ខ៖ សាលាមហាវិទ្យាល័យហាន់ជ័យ។

ក៖ អូរ! មហាវិទ្យាល័យហាន់ជ័យ។

ខ៖​ មហាវិទ្យាល័យហាន់ជ័យនិងមុខមិនមែនទៅដល់លើនិងទេហើយនៅក្រោមទេគេហៅមាន់ហើរទេហើយគេបែកទៅហើយគេទៅបង្កើតសាលាមួយទៀតទៅ។

ក៖ និងគេធ្វើនៅជង្គេះភ្នំនិងទេបង។

ខ៖ នឹងៗហើយមហាវិទ្យាល័យហើយកាលមុខនៅនិងទេ។

ក៖ បាទ! កាលមុននៅខាងមាន់ហើរនេះទេ។

ខ៖ បាទ!

ក៖ ហើយគេលើទៅនិងដូចគេថាមាន់ហើរនិងលិចទឹកបង។

ខ៖ បាទ! នឹងហើយខាងនិងមុនលិចទឹក។

ក៖ ហើយគេលើកទៅដាក់នៅនិងទៅវាអត់លិចទឹក។

ខ៖ បាទ!

ក៖ ព្រោះអីវាខ្ពស់ហើយអញ្ជឹងពេលបងនៅរៀននិងបងមានមិត្តភក្ដីជិតស្និតទេបង។

ខ៖ មានៗមួយម្នាក់ពីរម្នាក់និងហើយជិតស្និតនិងហើយអត់ស៊ីដូចថាខ្ញុំមកហើយវានៅឆ្ងាយនិងវាឆ្លងទឹកនិងហើយយកមកចែកគ្នាញុំាទៅ។

ក៖ បាទ! ចែកគ្នាញុំាទៅ។

ខ៖ ហើយថាអញ្ជេកវាហើយឥឡូវនិងវាក្លាយជាឧកញ៉ាជាអ្នកមានហើយដូចថាយើងមិននឹកស្មាន់ដល់ណាស់។

ក៖ អរ!

ខ៖ វាមានខ្សែហើយបើយើងនិយាយស្រុកខ្មែរគេហៅខ្សែៗ ។

ក៖ បាទ!

ខ៖ ហើយដល់ពេលវាមានខ្សែវាអ្នកធំទៅហើយវាឡើងមានហើយវាមកតាមពីរបីដងដែរតែយើងអញ្ជេកអញ្ជុះអត់ចងជួបវាព្រោះអីយើងមើលទៅដូចខ្សត់ជាងវាអញ្ជឹងណាស់ហើយគេចេះតែតាមសួរដែរហើយដល់អញ្ជឹងទៅហើយគេចេះមកតាមយើងពីរបីដងដែរហើយគេចេះមកតាមទៅ។ហើយថាយើងរឹកយើងអីមិនមែនទេហើយតាមការពិតយើងវាក្រជាងគេយើងខ្ជិលរាប់អានគេទៅហើយខំអីខ្ញុំមានទាល់រាល់ថ្ងៃនិង។

ក៖ បាទ!

ខ៖​ ហើយវាមកតាមតាំងពីឆ្នាំ២០០០ហើយប្រហែលឆ្នាំ២០០១ទៅ២០០២។

ក៖ បាទ!

ខ៖ ហើយជំនាន់និងវាមកតាមខ្ញុំណាស់ហើយខ្ញុំដើរគេចពីវាហើយវាដើរតាមរកខ្ញុំហើយតាមសួរគេហើយខ្ញុំរ​ត់ទៅពួនវាហើយមានគ្នាវាទៅបួនប្រាំនាក់ហើយវានៅភ្នំពេញនិរាល់ថ្ងៃនិងហើយខ្ញុំស្គាល់កន្លែងប្អូនវានៅនិងតាប៉ុន្ដែប្អូនវាចេះតែសួរថាខ្ញុំនិងមិចហើយខ្ញុំថាខ្ញុំនៅផ្ទះជួលអញ្ជឹងណាស់។

ក៖ បាទ!

ខ៖ តែខ្ញុំអត់ទៅរកគេ។

ក៖ បាទ!

ខ៖ ដូចខ្ញុំមានចិត្តថាចង់តស៊ូខ្លួនឯងទៅ។

ក៖ បាទ! យើងមានចិត្តចងតស៊ូខ្លួនឯងទៅបង។

ខ៖ បាទ! ហើយដូចថាខ្ញុំទិញដីនៅឯនេះដូចថាខ្ញុំហើយយើងតស៊ូទៅហើយយើងតស៊ូបានមួយឆ្នាំអីទៀតទៅយើងបានធ្វើផ្ទះនិងហើយបានមួយឆ្នាំពីរឆ្នាំអីទេយើងបានផ្ទះនៅខ្លួនយើងនិង។ហើយផ្ទះនេះខ្ញុំជួលមិនដល់បានមួយឆ្នាំពីរឆ្នាំហើយខ្ញុំបានលុយធ្វើផ្ទះទៅខ្ញុំលែងបានជួលទៀតហើយ។

ក៖ បាទ! ហើយអញ្ជឹងបងកាលដែរបងនៅពីក្មេងបានមានធ្លាប់ធ្វើការស៊ីឈ្នួលគេដកស្ទូងធ្វើស្រែធ្វើចំការគេទេបង?

ខ៖ អរកាលនៅពីក្មេងខ្ញុំអត់ដែរស៊ីឈ្នួលដកស្ទូងគេទេបើស៊ីឈ្នួលគេច្រូវស្រូវគេខ្ញុំធ្លាប់ហើយវាយសណ្ដែកសៀងនិងខ្ញុំធ្លាប់។

ក៖ បាទ! វាយសណ្ដែកសៀងបងធ្លាប់។

ខ៖ បាទ! វាយសណ្ដែកសៀងនិងខ្ញុំធ្លាប់ហើយបើស៊ីឈ្នួលគេផុតពីនិងអត់ទេហើយពេលនិងខ្ញុំនៅក្មេងហើយមកដល់ឥឡូវនិងខ្ញុំធំហើយខ្ញុំនឹកឃើញថាខ្ញុំស៊ីឈ្នួលគេនិងវាមិនស្រួលនិងហើយខ្ញុំទៅរកនេះមួយកន្ជប់ហើយនោះមួយកន្ជប់ទៅហើយយើងនិងវាអត់ពិតប្រាកដណាស់។

ក៖ បាទ!

ខ៖ ហើយរកនេះមួយកន្ជប់ទៅហើយទៅរកនេះមួយកន្ជប់ទៅហើយចេះតែបានចេះតែរស់ទៅរាល់ថ្ងៃនិងហើយប្រពន្ធខ្ញុំអត់ធ្វើការប្រហែលជាបីបួនខែហើយខ្ញុំរកនេះមួយតិចទៅហើយរកនោះមួយតិចទៅហើយខ្ញុំថាគ្មានបានហូបអីឆ្ងាញអីទេហើយការមុននិងយើងចេះតែរកបានតិចតួចទៅហើយពេលខ្លះនិងមានការលំបាកណាស់ដែរនិង។ហើយខ្ញុំថាតស៊ូគង់តែបានសម្រេចទេ។

ក៖ បាទ!

ខ៖ ហើយបើថាឲ្យមានម៉ងនិងវាមិនមានទេហើយតស៊ូមួយឈានដល់ថ្ងៃចុងក្រោយនិងហើយបើចាំថាមានវាគ្មានទេ។

ក៖ បាទ! ថ្ងៃណាមានបើមិនខំប្រឹង។

ខ៖ ហើយអញ្ជេកបើយើងស្គាល់អ្នកដែរស្គាល់យើងហើយឃើញគេមានកុំបាក់ស្មារតី។

ក៖ បាទ!

ខ៖ ហើយយើងកុំមើលឃើញគេទៅលើណាស់។

ក៖ បាទ!

ខ៖ ហើយយើងមើលចុះមកក្រោមសិន។

ក៖ បាទ!

ខ៖ ហើយរូបយើងកំពុងធ្វើអី។

ក៖ បាទ!

ខ៖ ហើយយើងសម្លឹងមើលថាហើយឡើងតិចទៀតទៅយើងមើលទៅលើមេឃហើយគេចេះតែខ្ពស់ទៅៗហើយមានការខ្មាស់គេកុំថាខ្មាស់គេនិងចប់ហើយ។ហើយយើងថាអញថ្ងៃនិងរកស៊ីបានប៉ុណ្ណឹងហើយស្អែកអញរកស៊ីបានច្រើនជាងនេះ​ទៀតហើយយើងមើលកម្រិតយើងតិចៗហើយយើងមើលសម្ថតភាពរបស់យើង។

ក៖ បាទ!

ខ៖ ហើយយើងធ្វើអីលើសពីសម្ថតភាពរបស់យើងនិងហើយក៏យើងអត់ទៅអត់រួចដែរ។

ក៖ បាទ! ក៏ពិបាកដែរ។

ខ៖ នឹងហើយនិងពិបាកហើយ។ព្រោះអីយើងត្រូវមានសម្ថតភាពយើងមានលំនឹងសិន។

ក៖ បាទ!

ខ៖ ហើយបើយើងគិតថាយើងមានសម្ថតភាពខ្ពស់ជាងនិងទៅទៀតទៅ។ហើយធ្វើការងារអីក៏ដោយឲ្យហើយការរកស៊ីអីក៏ដោយបើយើងធ្វើអីលើសពីសម្ថតភាពយើងនិងយើងនិងធ្លាក់មកហើយ។

ក៖ បាទ!

ខ៖ ហើយថាយើងធ្លាក់ហើយយើងលំបាកហើយ។ហើយបើនេះទេយើងរកនឹងៗរហូតទៅណាស់ហើយមនុស្សណាក៏មានសម្ថតភាពដែរហើយការលោភលន់យើងកុំមានការលោភលន់ពេក។

ក៖ បាទ! មានច្រើនការលោភលន់និងអាចធ្លាក់បាន។

ខ៖ នឹងហើយបើយើងមានការលោភលន់ពេកយើងពិបាកហើយ។

ក៖ បាទ!

ខ៖ ហើយនិងយើងមានមហិតានៅក្នុងខ្លួននិងតែងតែមានចិត្តមួយចេះតែមួរម៉ងនៅដេកផ្ទះនៅមិនសុខនិង។

ក៖ បាទ! ហើយអញ្ជឹងបងតាំងពីក្មេងរហូតបងដល់ធំនិងបងមានការផ្លាស់ប្ដូរច្រើនទេបង?

ខ៖ បើតាំងពីតូចរហូតដល់ធំនិងខ្ញុំមានការផ្លាស់ប្ដូរច្រើននៅក្នុងជីវិតពីមួយទៅមួយឆាកជីវិតលំបាកយ៉ាងមិចអញ្ជឹងណាស់ហើយយើងចេះតែផ្លាស់ប្ដូរពីដកក្រហ្អាវឈូកមកលក់ថ្នាំប៉ុន្ដែហើយសិនអាជីពលក់ថ្នាំនេះខ្ញុំមិនអាចចោលបានទេ។

ក៖ បាទ! ជាឆ្នាំងបាយយើងបង?

ខ៖ បាទ! ណាមួយវាជាឆ្នាំងបាយយើងហើយវាជា។

ក៖ ការបន្ដវេន។

ខ៖ បាទ! ការបន្ដវេនដែរហើយពីបុរាណខ្មែរយើងដែរ។

ក៖ បាទ!

ខ៖ ដូចខ្មែរយើងមិនអាចបាត់បង់ហើយអ្នកខ្លះហើយគេចេះតែនិយាយថាថ្នាំខ្មែរចែសចុះអីថាហើយផឹកទៅវាមានជ័រមានអីហើយតាមការពិតខ្ញុំស្រាវជ្រាវថ្នាំខ្មែរមករហូតនិងហើយអត់មានជាតិហើយថ្នាំយើងទោះពេទ្យឥឡូវក៏ធ្វើពីថ្នាំខ្មែរដែរ។

ក៖​ បាទ! គេយកដើមឈើមកធ្វើថ្នាំដែរនិង។

ខ៖ បាទ! គេយកថ្នាំខ្មែរយើងនិងមកធ្វើថ្នាំដែរនិងហើយបានថាថ្នាំខ្មែរមួយថាជាវត្ថុមួយគេហៅថាវត្ថុធាតុដើម។

ក៖ បាទ! ជាវត្ថុធាតុដើមនិង។

ខ៖ បាទ! ហើយខ្ញុំមានទៅដាក់គីមីអីណាទេហើយរាល់ថ្ងៃនិងខ្ញុំលក់ថ្នាំបណ្ដើរហើយខ្ញុំទៅព្យាបាលគេបណ្ដើរនិង។

ក៖ បាទ!

ខ៖ បាទ! មុននិងខ្ញុំលក់ថ្នាំដាច់រាល់ថ្ងៃនិងដោយសារខ្ញុំទៅព្យាបាលគេហើយមុនដំបូងនិងអត់យកលុយគេទេ។

ក៖ បាទ!

ខ៖ ព្យាបាលគេអត់យកលុយគេទេហើយគេឲ្យបានមួយបាយហូបទេ។

ក៖ បាទ!

ខ៖ ដូចថាយើងទៅព្យាបាលគេអញ្ជឹងទៅហើយគេឲ្យថ្លៃសាំងបីបួនប្រាំម៉ឺនអីអញ្ជឹងអី។

ក៖ បាទ!

ខ៖ មកឲ្យយើងអញ្ចឹងណាស់។

ក៖ បាទ!

ខ៖ ជួនយើងហើយដល់ពេលស្គាល់យូរទៅហើយគេដាក់ថាគ្រូមើលជានិងគ្រូយកប៉ុន្មានហើយគេអ្នកឈឺនិងគេមានសម្ថតភាពតែប៉ុណោះ។ហើយដូចមាន៥០ម៉ឺនអីអញ្ជឹងណាស់។

ក៖ បាទ!

ខ៖​ ហើយអ្នកខ្លះគេថាមាន៤០ម៉ឺនអីអញ្ជឹងណាស់។

ក៖ បាទ!

ខ៖ ហើយខ្ញុំថាអាចមើលជម្ងឺបានហើយមើលទាល់រាល់ថ្ងៃនិង។ហើយពីមុនហើយខ្ញុំនៅមានអាជីពនិងរាល់ថ្ងៃនិងហើយបើខ្ញុំចាស់ទៅហើយក្នុងដប់ម្ភៃឆ្នាំអីទៀតក៏ខ្ញុំអត់បោះបង់ចោលដែរ។

ក៖ បាទ!

ខ៖ អត់បោះបង់ចោលដែរ។

ក៖ បាទ! ហើយអញ្ជឹងបងបើនិយាយពីម្ហូបបងចូលចិត្តម្ហូបអីជាងគេបង?

ខ៖ អរម្ហូបហេស?

ក៖ បាទ!

ខ៖ បើតាមម្ហូបខ្ញុំចូលចិត្តជាងគេខ្ញុំចូលចិត្តម្ហូបម្ជូលគ្រឿង។

ក៖ បងចូលចិត្តម្ជូលគ្រឿងបងហើយម្ជូលប្រលឹតអីបង?

ខ៖ បាទ !នឹងម្ជូលប្រលឹតនិងអត់សូវទេខ្ញុំចូលចិត្តម្ជូលគ្រឿងជាងគេ។

ក៖ បាទ! តែម្ជូលគ្រឿងទេ។

ខ៖ បាទ!

ក៖ ហើយអញ្ជឹងបងល្បែងប្រជាប្រិយវិញដូចជាល្បែងបោះអង្គុញ ទាញព្រ័ត្ត ចោលឈូង លាក់កន្សែងអីបងចូលចិត្តទេ?

ខ៖ បាទ!

ក៖ ពេលចូលឆ្នាំខ្មែរអីអញ្ជឹងណាស់។

ខ៖ បាទ! បើនិយាយហើយបើនិយាយឲ្យចំទៅខ្ញុំចូលចិត្តជាងគេចោលឈូង។

ក៖ ចោលឈូងបងហើយអញ្ជឹងបោះអង្គុញអត់ចូលចិត្តទេបង?

ខ៖ ហើយបោះអង្គុញអត់សូវប្រសប់លេងទេ។

ក៖ បាទ! ហើយអញ្ជឹងបងចូលចិត្តរាំទេបង?

ខ៖ ហើយបើរាំចូលចិត្តដែរនិង។

ក៖ ហើយអញ្ជឹងបងចូលចិត្តរាំច្រៀងដែរបង?

ខ៖ បាទ! ខ្ញុំចូលចិត្តរាំច្រៀងដែរនិងហើយដូចជាកីឡាប្រដាល់ខ្ញុំអត់ចូលចិត្តទេ។

ក៖ បាទ!

ខ៖​ ហើយខ្ញុំចូលចិត្តជាងគេគឺរាំហើយនិងច្រៀងនិងម៉ងហើយពេលចូលចិត្តគឺច្រៀង។

ក៖ ចំរៀងនិងបង។

ខ៖ បាទ! ចំរៀងនិង។ហើយបើនិយាយទៅខ្ញុំចូលចិត្តចំរៀងពីសម័យមុន។

ក៖ បាទ!

ខ៖ ហើយបើសម័យឥឡូវអត់ដឹងថាច្រៀងថាមិចខ្ញុំស្ដាប់អត់យល់អត់ដឹងមិចទេហើយអត់ដឹងថាច្រៀងពីអីនិងហើយបទពីមុននិងថាស្ដាប់ទៅថាពិរោះអីអញ្ជឹងណាស់។

ក៖ បាទ!

ខ៖ ហើយបើបទឥឡូវស្ដាប់អត់យល់អត់ដឹងថាមិចអញ្ជឹងណាស់។

ក៖ បាទ! ហើយបទពីដើមបងចូលចិត្តបង។

ខ៖ បាទ! អត់ដឹងមិច។

ក៖ បាទ! បើទីងទុងៗ។

ខ៖ នឹងហើយ។

ក៖ ហើយអញ្ជឹងបងដូចអ្នកនៅក្នុងគ្រួសារបងឬមិត្តភក្ដីរបស់បងនិងមានអ្នកណាគេចេះលេងឧបករណ៍តន្ដ្រីទេបង?ដូចជាស្គរ រណាត ហ្គីតា ព្យាណូ អីមានទេ។

ខ៖ អរពីមិត្តភក្ដី។

ក៖ បាទ! មិត្តភក្ដីហើយនិងក្រុមគ្រួសារបង។

ខ៖ អត់មានគាត់ចេះសោះ។

ក៖ អត់មានទេបង។

ខ៖ អូរមានតែចេះឪពុកមាខ្ញុំ។

ក៖ ឪពុកមាបង។

ខ៖ តែគាត់ចាស់ហើយគាត់ជាច្រៀងតាមអក់ហ្គេស លេងភ្លេងនិង។

ក៖ គាត់ចេះលេងអីខ្លះបងដូចជាស្គរ ហ្គីតា អីគាត់មានចេះទេបង?

ខ៖ ហើយគាត់ចូលចិត្តណាស់ហើយគាត់ជាអ្នកចំរៀងតាមអក់ហ្គេសហើយគាត់លេងភ្លេងអីអញ្ជឹងណាស់។

ក៖ បាទ!

ខ៖ ហើយមួយទៀតឪពុកធំខ្ញុំនិងគាត់ចេះដេញជីហ្ខេដែរឪពុកធំនិងគាត់ស្លាប់ហើយ។

ក៖ បាទ!

ខ៖ គាត់ចេះដេញជីហ្ខេតែគាត់បង្រៀនខ្ញុំដែរតែខ្ញុំគ្មានដុងហើយរៀនអត់ចេះទៅណាស់។

ក៖ បាទ! ហើយអញ្ជឹងបងបានប្រាប់ខ្ញុំថាបងបានបន្ដវេនពីឪពុករបស់ការផ្សំថ្នាំបង។

ខ៖​ បាទ!

ក៖ ហើយក្រៅពីផ្សំថ្នាំបងមានចេះអីទៀតទេបង?

ខ៖ ហើយបើនិយាយអឺក្រៅពីផ្សំថ្នាំព្យាបាលជម្ងឺនិងខ្ញុំអត់ចេះអីទេ។

ក៖ បាទ! បងអត់ចេះអីទៀតទេបង។

ខ៖​ ចេះដែរដូចថាយើងរកស៊ីអីតិចៗយើងចេះហើយណាស់។

ក៖ បាទ!

ខ៖ បាទ! ហើយនិងជាមុខរបរហើយជាអាជីពរបស់យើងហើយក្រៅពីមើលជម្ងឺនិងហើយក្រៅពីនិងអត់ចេះទេ។

ក៖ អត់ចេះទេបង។

ខ៖ បាទ! អត់ចេះទេហើយបើផ្សេងៗ​និងយើងចេះរកស៊ីអីនិង។

ក៖ បាទ!

ខ៖ ហើយយើងបានរកស៊ីអីតិចនិងខ្ញុំចេះ។

ក៖ ហើយអញ្ជឹងបងដូចតាំងពីតូចរហូតដល់ធំនិងហើយពេលដែលបងបានចូលរៀនអញ្ជឹងណាស់ដូចបងមានក្ដីស្រមៃថាពេលដែររៀនចប់និងបងចង់ធ្វើគ្រូបង្រៀន គ្រូពេទ្យ ទាហាន ប៉ូលិសអីទៅបង?

ខ៖ ហើយខ្ញុំពីក្មេងនិងនៅស្រមៃថាចង់ធ្វើគ្រូបង្រៀន ប៉ូលិសដែរហើយដល់ពេលដែរអញ្ជឹងទៅខ្ញុំ។

ក៖ បាទ! មានក្ដីស្រមៃចង់ធ្វើដែរ។

ខ៖ ហើយក្ដីស្រមៃនិងដែរហើយខ្ញុំមានមិត្តភក្ដីខ្ញុំមួយគេមកហៅខ្ញុំសាកល្បងថាចូលធ្វើការនៅក្នុងផ្សារនិងដែរ។

ក៖​ ធ្វើខាងអ្នកយាមកង់យាមម៉ូតូមែនបង?

ខ៖ ហើយដូចគេឲ្យយើងមើលខាងទីផ្សារអីអញ្ជឹង។

ក៖ បាទ! ដើរយកប្រស៊ី។

ខ៖ បាទ! ប្រស៊ីកាលណុងខ្ញុំនៅធ្វើការនៅណុងតែថាយើងគេឲ្យសាំមអីអញ្ជឹងទៅគេឲ្យយើងធ្វើប៉ូលិសអីអញ្ជឹងទៅណាស់។

ក៖ បាទ!

ខ៖ ហើយគេឲ្យខ្ញុំធ្វើយាមសាលាក្រុងហើយធ្វើយូរទៅកាលពេលនិងបានប្រាក់ខែ៨ម៉ឺនអីនិង។

ក៖ បាទ!

ខ៖ ហើយអញ្ជឹងទៅខ្ញុំខ្ជិលធ្វើទៅ។

ក៖ បាទ! បង។

ខ៖​ ហើយកាលណុងគេបញ្ចូនទៅផ្លូវភ្លោះអូរឬស្សី​។

ក៖ បាទ!

ខ៖​ ហើយគេមានមេគេនៅនិងហើយខ្ញុំខ្ជិលធ្វើហើយប្រាក់ខែកាលនិង៨ម៉ឺននិង។

ក៖ បាទ! តែឥឡូវ១លានជាងបង។

ខ៖ អត់ទេ១លានជាងមកបូកជំនាន់និងមិនលើសគ្នាប៉ុន្មានទេ។

ក៖ បាទ! ពេលនិងវាថ្លៃ។

ខ៖ ហើយឥឡូវដូចវាបានថ្លៃហើយខុសគ្នាបន្ដិចនិង។

ក៖ ហើយអញ្ជឹងបងមានពាក្យអីជាចុងក្រោយថាកុំធ្វើតម្រាបតាមបងអញ្ជឹងពេលបងមានកូនហើយគាត់ខិតខំរៀនសូត្រអញ្ជឹងបង?

ខ៖ ហើយជាចុងក្រោយនិងចង់ផ្ដាំផ្ញើរទៅក្មេងជំនាន់ក្រោយនិងខំប្រឹងរៀនសូត្រទៅកុំឲ្យដូចពូអញ្ជឹងណាស់។

ក៖ បាទ!

ខ៖ ហើយឲ្យក្មេងៗខំប្រឹងតស៊ូទៅ។

ក៖ ហើយអញ្ជឹងជាចុងក្រោយនិងបងចង់ឲ្យគាត់ជៀសវាងអញ្ជឹងអីគេដែរបង?

ខ៖ ឲ្យជៀសវាងអីទេឲ្យជៀសវាងពីគ្រឿងញៀននិង។

ក៖ ហើយបងធំបងតូចអីអញ្ជឹងណាស់។

ខ៖ បាទ! និងហើយបងតូចបងធំនិងហើយ។

ក៖ ហើយអញ្ជឹងជាចុងក្រោយខ្ញុំសូមអរគុណបងដែរបងបានអនុញ្ញាតឲ្យខ្ញុំធ្វើការសម្ភាសន៍ជីវប្រវត្តិរបស់បងហើយជីវប្រវត្តិរបស់បងខ្ញុំបញ្ចូនទៅសាលានៅអាមេរិចបង។ហើយអញ្ជឹងខ្ញុំសូមអរគុណបង។

ការសម្ភាសន៍ជីវប្រវត្តិរបស់បងប្រុស គង់ ថុល គាត់មានការតស៊ូតាំងគាត់នៅតូចរហូតមកដល់ធំហើយគាត់អត់មានឪពុកមកថែរក្សាគាត់ទេហើយគាត់មានតែម្ដាយរបស់គាត់ធ្វើជាអង្គទាំងពីគឺលោកឪពុកផងនិងធ្វើជាអ្នកម្ដាយផងគាត់ហើយគាត់ខំប្រឹងរកលុយចិញ្ចឹមប្អូនៗរបស់គាត់យ៉ាងលំបាក។ដោយគាត់ខំប្រឹងទៅធ្វើការឲ្យគេផងនិងធ្វើការខ្លួនឯងផងដោយគាត់ទៅបេះក្រហ្អាវឈូកយកទៅលក់។ហើយគាត់ជាមនុស្សស្លូបបូតហើយមានការរាក់ទាក់មានសេចក្ដីមេត្តាហើយមានការរសរាយផងដែរ។